

Edzői Magatartási Kódex

Verzió: v2.5 Érvényes: 2013.11.21.

*Előszó:*

*Az Edzői Magatartási Kódex és az Etikai Kódex a Magyar Tenisz Szövetség (továbbiakban: MTSZ) válogatott edzői és a magyar edzők közreműködésével jött létre. A magyar tenisz fejlődésének feltétele, a magyar edzői kör hajlandósága az együttműködésre, csapatmunkára és egy magasabb szintű professzinalizmusra. Ezen célok érdekében készült el az Edzői Magatartási Kódex és az Etikai Kódex.*

*Minden edző köteles az MTSZ által előírt szabályzatokról valamint az Edzői Magatartási és Etikai Kódexről tudomást venni és betartani azokat. A szabályzatok és kódexek célja a sportolók (továbbiakban: játékosok) jóléte, valamint az edzők magas szintű szakmai magatartásának meghatározása, és a munkakörnyezet magasabb és professzionálisabb szintre emelése. Az Edzői Magatartási Kódex és az Etikai Kódex előírásai részben átfedik egymást, viszont az Edzői Magatartási Kódex a Nemzeti Edzés Központ (továbbiakban: NEK) és más sportlétesítmények igénybevételének szabályzatát-­‐, edzőinek magatartási kötelezettségeit-­‐, valamint az Etikai Kódexben nem elhangzott szabályokat tartalmazza.*

Edzői Magatartási Kódex 1

# MTSZ magatartási alapelvek

Minden edző köteles tudomásul venni és betartani az ITF által előírt, edzőkre vonatkozó szabályzatokat.

Minden edző köteles tiszteletben tartani a játékosok, szülők, kollégák, szakemberek és egyéb személyek jogait és méltóságát. A vallási, nemi, etnikai és nemzeti megkülönböztetés nem elfogadott.

Minden edző köteles a legmagasabb személyes magatartási szintet tartani, ahogyan munkakörükben, úgy a civil életükben is. Az edzők egyfajta példaképei a fiatal játékosoknak, és kötelesek egy kedvező, pozitív képet alkotni a sportágról. Az erkölcstelen és társadalmilag nem elfogadott magatartás nem elfogadható.

# Edzői Magatartási Kódex

1. § Elvárt magatartás a teniszpályán és egyéb sportlétesítményekben
2. Tisztelet
	1. Az edző köteles tisztelni minden személy véleményét.
	2. Az edző köteles tisztelni és tiszteletben tartani más szakértők (pl. orvosok , gyógytornászok, sport tudósok, stb.) észrevételeit.
	3. A versenyeken a bírók személyének tisztelete és ítéletének betartása kötelező.
	4. Az edző köteles tisztelni a játékosa ellenfeleit, mind a győzelemben úgy a vereségben is.
3. Házirend
	1. A NEK és más sportlétesítmények igénybevételének során minden edző köteles annak házirendjét betartani.
4. Személyes magatartás
	1. Az edzőnek a társadalmi normáknak megfelelően kell viselkednie, és teljes mértékben felelősséget kell vállalnia tetteiért.
	2. Az edzőnek együtt kell dolgoznia más edzőkkel, szakértőkkel, stb.
	3. Az edző köteles a sportághoz illően öltözködni, és munkáját tenisz felszerelésben végezni.
	4. A mobiltelefonok használata az edzés alatt tilos.
	5. Minden edzőnek tilos az alkoholfogyasztás és a dohányzás a NEK területén.
	6. Edzői alkohol fogyasztás, a napi munkatevékenység befejeztéig tenisz létesítmény területén tilos. Kivételes esetekben, pl. ünnepség, az alkohol fogyasztás mértékletes mennyiségben megengedett. MTSZ csapatvezető számára a kiküldetés teljes időtartama alatt az alkohol fogyasztás tilos.
	7. Minden edző köteles megelőzni a kiskorú játékos alkoholfogyasztását és dohányzását.
5. A teniszpálya igénylésének általános feltételei
	1. A teniszpályákat csak olyan személyek vehetik igénybe, akik jogosultak edzői munkára.
	2. Pályahasználat igénylésekor minden személy szigorúan köteles a teniszpálya beosztáshoz tartania magát, és a pályát csak akkor használhatja, ha előzőleg időpontot egyeztetett.
	3. Időpont lemondáskor minden személy köteles értesíteni a a pálya beosztásáért felelős személyt.
6. NEK teniszpályák igénybevételének feltételei
	1. INFO: Az (1), (2), (3) pontokban felsorolt feltételek a NEK igénybevételekor is érvényesek.
	2. A NEK teniszpályáit csak olyan személyek vehetik igénybe, akik előzőleg egyeztettek a NEK vezetőjéve és az MTSZ válogatott vezetőedzőjével.
	3. Minden edző köteles a téli idényben a pályabeosztásra készített tervezési menetet betartani.
7. § Elvárt kommunikáció és kapcsolatok
8. Általános kommunikáció
	1. Az edző köteles őszintén és következetesen kommunikálni a játékossal, szülővel, kollégával, szakemberrel, stb., valamint betartani minden szóbeli és írásbeli ígéretet és kötelezettséget.
	2. Az edző köteles a helyzethez megfelelően kommunikálni, és az erkölcstelen kommunikációtól (pl. szitkozódástól) elzárkózni.
	3. Az edző köteles tájékoztatni a játékost, más edzőt, szakembert, stb. másirányú szakmai elköteleződéseiről.
	4. A játékos szakmai értékelésekor, az edző köteles a játékosról alkotott véleményét az igényeknek megfelelően közölni a játékosokkal, más edzőkkel illetve szakemberekkel.
	5. Más játékos közvetlen tanáccsal ellátása tilos. Az edző minden esetben a másik játékos felelős edzőjével köteles kommunikálni.
	6. Más edzők játékosának toborzása, elcsábítása tilos.
	7. A játékosnak más edzők toborozása vagy alkalmazása az aktuális edzőjének beleegyezése nélkül tilos.
9. Bizalmi megállapodás
	1. Az edző és a játékos köteles bizalmi információ-­‐megállapodást kötni.
	2. Bizalmas információkat csak a játékos egyértelmű engedélyével lehet nyilvánosságra hozni.
	3. Kivételes esetekben még akkor sem adható ki információ, ha nincs bizalmi megállapodás.
	4. Az edzők és egyéb szakértők közötti kommunikáció a játékosokról (pl. játékos kiértékelése, sérülés vagy betegség megbeszélése, stb.), mindig bizalmas információnak tekintendő és nyilvánosságra hozni őket az érintett játékos hozzájárulása nélkül tilos.
10. Felelősség vállalás
	1. Az edző felelős a játékosok fejlődéséért és eredményességéért, valamint az edző és a játékos kölcsönösen felelősek a játékos magatartásáért az edzéseken, versenyeken, és egyéb sporteseményeken.
	2. Edzői csapatmunka esetén (pl. több edző dolgozik egy játékossal) a csapat köteles egy vezető edzőt kinevezni.
	3. A vezető edző felelős a csapatuk munkájáért és cselekedeteiért, valamint a csapat koordinációjáért és a más személyek közötti kommunikációért.
11. Egyéb
	1. Edzőknek, szülőknek, szakembereknek és egyéb személyeknek tilos más edzők edzésein részt venni az edzés tartó edző beleegyezése nélkül. E személyeknek tilos a kerítés túloldaláról vagy egyéb helyről zavarniuk az edzést.
	2. Az edzők kötelesek elkerülni minden szexuális intimitást, és arra utaló kommunikációt, cselekedetet illetve kompromittáló helyzetet.
12. § Biztonság
13. Az edző köteles biztonságos munkakörnyezetet létesíteni, valamint teljes felelősséget vállalni a játékosok biztonságáért edzéseken, versenyeken, utazásokon, stb.
14. Az edző köteles az igényeknek megfelelően edzést tartani. Figyelembe kell vennie a játékos korát, fizikai és érzelmi érettségi szintjét, tapasztalatát és képességeit.
15. Az edzőknek kerülniük kell olyan edzési módszereket, amelyek veszélyeztethetik a játékosok fizikai épségét és jövőbeni versenyzését.
16. Az edzők kötelesek megvédeni a játékosokat a rossz befolyásoló tényezőktől és visszaélésektől.
17. § Játékszabályok: Elvárt magatartás az edzéseken és versenyeken
18. Az edzőnek az MTSZ és ITF által előírt játékszabályokat ismernie kell.
19. Az edző köteles tájékoztatni a játékosokat a játékszabályokról.
20. Az edző nem bátoríthatja a játékosokat szabálysértésre.
21. Játékos szabálysértés esetén az edző köteles elítélni a játékos szabályellenes cselekedetét.
22. Kábitószerek és a mindenkori doppinglistás tiltott teljesítményfokozó anyagok használatának támogatása tilos.
23. § Munkához való hozzáállás
24. Az edző köteles előre egyeztetni a játékosokkal az edzések óraszámát, a munkadíjat és a fizetés módját. Az edzők kötelesek meghatározni munkájuk céljait, valamint a várható eredményeket. Bizonyos körülmények között írásos szerződést kell kötni.
25. Az edzők kötelesek tájékozatni a játékosokat végzetségi-­‐ és szakképzettségi szintjükről. Az edzőknek igazolniuk kell kepésítésüket a játékos kérésére.
26. Az edző köteles minőségi munkát nyújtani minden játékosnak.
27. Az edzők kizárólag olyan szolgáltatásokat, és csak azokat a technikákat használják, amelyekről minősítésük van.
28. A sportág és példamutatás érdekében az edzőnek igazságosnak kell lennie minden helyzetben.
29. Az edző munkájával, fegyelmezettségével méltóan kell képviselnie az országot.
30. Az edző megtesz mindent annak érdekében, hogy folyamatosan képezze tudását, és bővítse szakmai tudását.
31. § Elvárt magatartás az utazásokon
32. INFO: Az 1.§, 2.§, 3.§, 4.§, és 5.§ pontok alatt felsorakoztatott elvarások az utazások során is érvényesek.
33. Öltözködési kódex
	1. Minden hivatalos eseményen, ahol az országot képviseli (verseny, sajtóértekezlet, utazás, stb.), az edző az aktuális válogatott szerelésben köteles megjelenni, kivéve olyan eseményeken ahol az öltözködési kodex előre meg van határozva.
34. § Elvárt magatartás a magánéletben

(1) Az edzőnek a magánéletében, a közösségi oldalakon és nyilvános helyeken példamutatóan kell viselkednie. Az edző saját magát és játékosait, valamint ellenfeleit sem hozhatja kompromittáló helyzetbe.

1. § Eljárási rendelkezés az Edzői Magatartási Kódex megsértésekor
2. Az Edzői Magatartási Kódex az MTSZ fegyelmi bizottságának felügyelete alatt van.
3. Az Edzői Magatartási Kódex előírásainak megsértésekor, a bizottság köteles fegyelmi eljárást indítani az edző ellen.
4. Minden esetet a bizottság felülvizsgál, és írásos jelentését az MTSZ Elnökségének továbbítja.

# Referenciák:

MTSZ Válogatási evek, Válogatott Keretek, Kódexek, Pályabeosztás, stb.: <http://www.huntennis.hu/szakmai_oldal/valogatott>

ITF szabályai:

[http://www.itftennis.com/officiating/rulebooks/rules-­‐](http://www.itftennis.com/officiating/rulebooks/rules-)of-­‐tennis.aspx

MTSZ szabályai: <http://www.huntennis.hu/szovetseg/szovetsegi_szabalyozok>

ITF etikai kódex:

[http://en.coaching.itftennis.com/resource-­‐](http://en.coaching.itftennis.com/resource-)centre/code-­‐of-­‐ethics.aspx

ITF dopping: <http://www.itftennis.com/antidoping/home.aspx>